cyanic-selkie/wikianc huggingface dataset:
Γκολ φάντασμα
Μπούντεσλιγκα
Στις 18 Οκτωβρίου 2013, ο Στέφαν Κίσλινγκ έστειλε με κεφαλιά τη μπάλα στην αριστερή εξωτερική πλευρά του τέρματος η οποία περιείχε μία τρύπα και η μπάλα κατέληξε έτσι μέσα στα δίχτυα. Ο διαίτητης κατοχύρωσε γκολ υπέρ της Μπάγερ Λεβερκούζεν λανθασμένα, η οποία κέρδισε το ματς 1-2. Οι οπαδοί της αντίπαλης ομάδας 1899 Χόφφενχάιμ διαμαρτυρήθηκαν στις αρμόδιες αρχές για το γκολ φάντασμα, όμως το αίτημα τους απορρίφθηκε και το αποτέλεσμα του αγώνα δεν άλλαξε.
Πηγές
Κατηγορία:Ποδόσφαιρο Κατηγορία:Κανόνες Ποδοσφαίρου
Ντόρτμουντ
Το Ντόρτμουντ (γερμ. Dortmund, κάτω γερμανικά: Düörpm, λατινικά: Tremonia) είναι πόλη της Γερμανίας. Βρίσκεται στο κρατίδιο της Βόρειας Ρηνανίας-Βεστφαλίας, έχει πληθυσμό 586.909 και είναι η έβδομη μεγαλύτερη πόλη της χώρας.
Το Ντόρτμουντ είναι γνωστό ως πράσινη μητρόπολη της Βεστφαλίας. Η μισή σχεδόν δημοτική έκταση αποτελείται από υδάτινες οδούς, δασώδεις περιοχές, αγρούς και πράσινα εκτάσεις με ευρύχωρα πάρκα όπως το Βεστφάλενπαρκ και το Ρόμπεργκπαρκ.
Στο Ντόρτμουντ βρίσκονται πολλά πολιτιστικά και εκπαιδευτικά ιδρύματα, όπως το Τεχνικό Πανεπιστήμιο του Ντόρτμουντ (TU Dortmund) και το Πανεπιστήμιο Εφαρμοσμένων Επιστημών και Τεχνών του Ντόρτμουντ (Fachhochschule), η Διεθνής Σχολή Διοίκησης και άλλες εκπαιδευτικές, πολιτιστικές και διοικητικές εγκαταστάσεις με περισσότερους από 49.000 μαθητές, πολλά μουσεία όπως το Μουσείο Όστβαλ (Museum Ostwall), Μουσείο Τέχνης και Πολιτιστικής Ιστορίας, Γερμανικό Ποδόσφαιρο Μουσείο, καθώς και θέατρα και χώρους μουσικής όπως ο Κόντσερτχαους (γερμανικά: Konzerthaus) ή η Όπερα του Ντόρτμουντ. Η πόλη είναι γνωστή ως πράσινη μητρόπολη της Βεστφαλίας. Σχεδόν το 50% του εδάφους αποτελείται από πλωτές οδούς, δάση, γεωργία και χώρους πρασίνου με μεγάλα πάρκα όπως το Βεστφάλενπαρκ (Westfalenpark) και το Ρόμπεργκπαρκ (Rombergpark).
Εξωτερικοί σύνδεσμοι
Κατηγορία:Πόλεις της Βόρειας Ρηνανίας-Βεστφαλίας Κατηγορία:Μέλη της Χανσεατικής Ένωσης
Γιώργος Παναγιωτόπουλος
Ο Γιώργος Παναγιωτόπουλος (1969) ήταν Έλληνας αθλητής στίβου της Παναχαϊκης και της ΑΕΚ. Διακρίθηκε κυρίως στα 200 μέτρα, στα πανελλήνια πρωταθλήματα έχει κατακτήσει συνολικά 7 τίτλους από το 1987 έως το 1997, τέσσερις (4) στα 200 μέτρα, δύο (2) στα 400 μέτρα και έναν (1) στα 100 μέτρα.
Βιογραφία
Έχει πάρει μέρος σε δύο (2) Πανευρωπαϊκά πρωταθλήματα, το 1994 ήταν 5ος με την εθνική ομάδα στα 4Χ100 μέτρα, και 7ος στα 200μέτρα. Το 1998 στο Πανευρωπαϊκό της Βουδαπέστης ήταν 4ος θέση με την Εθνική ομάδα στα4Χ100 μέτρα και 13ος στα 200μ. Στο πανευρωπαϊκό κλειστού στίβου το 1994 στο Παρίσι ήταν τρίτος στα 200 μέτρα παίρνοντας το πρώτο του μετάλλιο σε μεγάλη διοργάνωση και μετά από 18 χρόνια μετάλλιο για την Ελλάδα σε διοργάνωση κλειστού στίβου. .
Σήμερα είναι προπονητής αθλητών στίβου.
Διακρίσεις (χρονολογικά)
Επίσης:
Πηγές
Κατηγορία:Έλληνες Βαλκανιονίκες Κατηγορία:Έλληνες αθλητές δρόμων ταχύτητας Κατηγορία:Έλληνες προπονητές στίβου Κατηγορία:Αθλητές στίβου Αθλητικής Ένωσης Κωνσταντινουπόλεως Κατηγορία:Αθλητές στίβου της Παναχαϊκής Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 1996 Κατηγορία:Αθλητές του στίβου στους Μεσογειακούς Αγώνες 1993 Κατηγορία:Αθλητές του στίβου στους Μεσογειακούς Αγώνες 1997 Κατηγορία:Αθλητές του στίβου στους Μεσογειακούς Αγώνες 2001 Κατηγορία:Αθλητές του στίβου στη Θερινή Πανεπιστημιάδα 1989 Κατηγορία:Κάτοχοι μεταλλίων του Πανελλήνιου Πρωταθλήματος Στίβου Κατηγορία:Κάτοχοι μεταλλίων των Βαλκανικών Αγώνων Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Μύνστερ
Το Μύνστερ (ενίοτε και Μίνστερ, γερμ. Münster) είναι πόλη της Γερμανίας. Βρίσκεται στη διοικητική περιφέρεια Μύνστερ του κρατιδίου Βόρειας Ρηνανίας-Βεστφαλίας και έχει πληθυσμό 315.293 κατοίκους.
Βρίσκεται στο βόρειο μέρος του κρατίδιου και θεωρείται το πολιτιστικό κέντρο της περιοχής της Βεστφαλίας. Η πόλη είναι μια από τις παλιές πανεπιστημιουπόλεις της Γερμανίας. Το Πανεπιστήμιο του Μύνστερ ιδρύθηκε το 1780 και είναι το τρίτο μεγαλύτερο της Γερμανίας.
To Münster-Osnabrück International Airport είναι ένα τοπικό αεροδρόμιο της πόλης, που εξυπηρετεί και το Οσναμπρύκ.
Πηγές
Πληθυσμός βάσει Information und Technik Nordrhein-Westfalen, απογραφή 31.12.2014
Εξωτερικοί σύνδεσμοι
Κατηγορία:Πόλεις της Βόρειας Ρηνανίας-Βεστφαλίας
Φαρμακοδυναμική
Η Φαρμακοδυναμική αποτελεί έναν από τους κλάδους της Φαρμακολογίας και ασχολείται με το μηχανισμό δράσης μίας ουσίας (ενός φαρμάκου) και λιγότερο με τη δράση του φαρμάκου αυτού στον οργανισμό, αυτή καθεαυτή. Το αντικείμενο της έγκειται στο μηχανισμό αλληλεπίδρασης της ουσίας με τα κύτταρα-στόχους με ειδικούς υποδοχείς που βρίσκονται είτε στην κυτταρική επιφάνεια είτε στον πυρήνα. Επίσης υπάρχει κατηγορία φαρμάκων που αλληλεπιδρά με ειδικά μακρομόρια όπως είναι τα ένζυμα. Σε κάθε περίπτωση ο σχηματισμός του συμπλέγματος φαρμάκου-υποδοχέα οδηγεί σε μια βιολογική απάντηση και το μέγεθος της απάντησης είναι ανάλογο προς το πλήθος των συμπλεγμάτων φαρμάκων-υποδοχέα δηλαδή ισχύει:
Φάρμακο + Υποδοχέας <---> Σύμπλεγμα φαρμάκου-υποδοχέα ---> Βιολογική Δράση
Πηγές
Κατηγορία:Φαρμακολογία
Γουίλ Τσέρι
Ο Γουίλ Τσέρι (Όκλαντ Καλιφόρνια, 8 Φεβρουαρίου 1991) είναι Αμερικανός επαγγελματίας καλαθοσφαιριστής. Με ύψος 1,85 μέτρα αγωνίζεται στη θέση του πόιντ γκαρντ για την γερμανική Ρίζεν Λούντβιγκσμπουργκ.
Κολεγιακή σταδιοδρομία
Σε 116 αγώνες με τους Μοντάνα Γκρίζλις (104 ως βασικός), ο Τσέρι είχε μέσο όρο 12,8 πόντους (με ποσοστό ευστοχίας 43%), 3,6 ριμπάουντ, 3,4 ασίστ και 2,3 κλεψίματα σε 30,7 λεπτά ανά αγώνα. Ονομάστηκε τρεις φορές στην πρώτη ομάδα All-Big Sky Conference, ήταν ο Big Sky Αμυντικός της Χρονιάς τις περιόδους 2011-12 και 2012-13 και είναι ο έβδομος στη λίστα με τους κορυφαίους σκόρερ όλων των εποχών σε κολεγιακό επίπεδο, με 1.484 πόντους.
Περίοδος 2013-14
Αφού δεν επιλέχτηκε στο NBA ντραφτ του 2013, ο Τσέρι εντάχθηκε στους Νιου Ορλίνς Πέλικανς για το Σάμερ Λιγκ του 2013. Στις 13 Φεβρουαρίου 2014, αποκτήθηκε από τους Κάντον Τσαρτζ του NBA Development League.
Περίοδος 2014-15
Τον Ιούλιο του 2014, εντάχθηκε στους Κλίβελαντ Καβαλίερς για το Σάμερ Λιγκ 2014. Στις 3 Αυγούστου 2014, υπέγραψε με τους Τορόντο Ράπτορς. Ωστόσο, αργότερα αποδεσμεύτηκε στις στις 25 Οκτωβρίου 2014. Στις 2 Νοεμβρίου 2014, επανεντάχθηκε στους Κάντον Τσαρτζ. Αργότερα εκείνη την ημέρα, υπέγραψε με τους Καβαλίερς. Στις 30 Νοεμβρίου 2014, αποδεσμεύτηκε από τους Καβαλίερς αφού είχε 8 συμμετοχές, με μέσο όρο 1,9 πόντους και 1 ασίστ ανά αγώνα. Στις 7 Δεκεμβρίου 2014, υπέγραψε με τη λιθουανική Ζαλγκίρις Κάουνας για το υπόλοιπο της σεζόν. Στις 6 Ιουνίου 2015, βοήθησε τη Ζαλγκίρις να κερδίσει το πέμπτο συνεχόμενο Πρωτάθλημα Λιθουανίας.
Περίοδος 2015-16
Τον Ιούλιο του 2015, εντάχθηκε στους Σαν Αντόνιο Σπερς για το Σάμερ Λιγκ 2015. Την 1η Σεπτεμβρίου 2015, υπέγραψε με τη γερμανική Άλμπα Βερολίνου για την περίοδο 2015-16. Με την Άλπμα κέρδισε το Κύπελλο Γερμανίας.
Περίοδος 2016-17
Τον Αύγουστο του 2016, υπέγραψε με τη Γκαζιαντέπ του Πρωταθλήματος Τουρκίας.
Περίοδος 2018-19
Στις 8 Οκτωβρίου 2018, υπέγραψε με τους Γκόλντεν Στέιτ Ουόριορς. Αποδεσμεύτηκε τρεις ημέρες αργότερα. Μετακινήθηκε στη θυγατρική των Ουόριορς στη G League, τους Σάντα Κρουζ Ουόριορς. Στις 13 Απριλίου 2019, υπέγραψε στον Ολυμπιακό μέχρι το τέλος της περιόδου 2018-19.
Περίοδος 2019-20
Ξεκίνησε την σεζόν στον Ολυμπιακό, όμως στις 15 Ιανουαρίου του 2020 αφέθηκε ελεύθερος. Στις 13 αναμετρήσεις στις οποίες αγωνίστηκε στην Ευρωλίγκα, ο Τσέρι είχε μέσο όρο 5,4 πόντους, 2 ριμπάουντ και 1,7 ασίστ. Στις 26 Ιανουαρίου 2020, συμφώνησε με την ιταλική Ρέτζιο Εμίλια.
Περίοδος 2021-22
Αφού την αγωνιστική περίοδο 2020-21 δεν αγωνίστηκε, στις 12 Αυγούστου 2021 υπέγραψε συμβόλαιο συνεργασίας με την ισραηλινή Χάποελ Εϊλάτ. Με την Χάποελ αγωνίστηκε σε έναν αγώνα του Πρωταθλήματος Ισραήλ. Στις 29 Σεπτεμβρίου 2021, υπέγραψε στην ρουμάνικη Κλουζ. Στις 30 Οκτωβρίου, μετακόμισε στη Γερμανία για λογαριασμό των Φράπορτ Σκαϊλάινερς.
Περίοδος 2022-23
Στις 28 Δεκεμβρίου 2022, υπέγραψε συμβόλαιο με την Ρίζεν Λούντβιγκσμπουργκ.
Προσωπική ζωή
Είναι ο γιος του Yvette Martin και έχει έναν μικρότερο αδελφό, το Marsean.
Στις 27 Απριλίου 2013, ο Τσέρι συνελήφθη για διατάραξη της τάξης και αντίσταση κατά της αρχής, αφού συμμετείχε σε έναν καυγά μπροστά από το Bar Stockman στη Μισούλα.
Παραπομπές
<references group="" responsive="0">
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Σάντα Κρουζ Ουόριορς Κατηγορία:Καλαθοσφαιριστές Κάντον Τσαρτζ Κατηγορία:Καλαθοσφαιριστές Κλίβελαντ Καβαλίερς Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές Πρωταθλήματος Λιθουανίας Κατηγορία:Καλαθοσφαιριστές Γκαζιαντέπ Κατηγορία:Καλαθοσφαιριστές Τσεντεβίτα Ζάγκρεμπ Κατηγορία:Καλαθοσφαιριστές Άλμπα Βερολίνου Κατηγορία:Καλαθοσφαιριστές Ρίζεν Λούντβιγκσμπουργκ Κατηγορία:Καλαθοσφαιριστές Πρωταθλήματος Γερμανίας Κατηγορία:Καλαθοσφαιριστές ΟΣΦΠ Κατηγορία:Ξένοι καλαθοσφαιριστές στην Ελλάδα
1778 Αλφβέν
Ο Αλφβέν (Alfvén) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες φαν Χάουτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του ήταν Σουηδού ηλεκτρολόγου μηχανικού και φυσικού Χανς Όλοφ Γκόστα Αλφβέν.
Φυσικά χαρακτηριστικά
Τα φυσικά χαρακτηριστικά του Αλφβέν είναι άγνωστα.
Εξωτερικοί σύνδεσμοι
Αλφβεν
Δημήτριος Χατζίσκος
Η ζωή του
Γεννήθηκε στη Λαμία στις 14 Σεπτεμβρίου 1805. Υπηρέτησε ως στρατιώτης από την αρχή της επανάστασης από το 1821 έως το 1828.
Απεβίωσε στην Αθήνα τον Οκτώβριο του 1877.
Αναφορές
Κατηγορία:Έλληνες Γερουσιαστές Κατηγορία:Έλληνες υπουργοί Εκκλησιαστικών Κατηγορία:Αγωνιστές του 1821 Κατηγορία:Βουλευτές Φθιώτιδας Κατηγορία:Πολιτικοί-επέκταση Κατηγορία:Πρόεδροι της Βουλής των Ελλήνων
Μνημείο του Λέοντος
To Μνημείο του Λέοντος (Γερμανικά: Löwendenkmal), ή Λέοντας της Λουκέρνης, είναι ένα γλυπτό στη Λουκέρνη της Ελβετίας, φιλοτεχνημένο από το Μπέρτελ Θόρβαλντσεν, προς τιμήν των Ελβετών Φρουρών που σφαγιάστηκαν από επαναστάτες στις 10 Αυγούστου του 1792 στο Ανάκτορο του Κεραμεικού στο Παρίσι της Γαλλίας, κατά τη Γαλλική Επανάσταση. Ο Αμερικανός συγγραφέας Μαρκ Τουαίην (1835-1910) ύμνησε το γλυπτό του θανάσιμα πληγωμένου λιονταριού χαρακτηρίζοντάς το ως "το πιο θρηνητικό και συγκινητικό κομμάτι πέτρας στον κόσμο".
Στο γλυπτό υπάρχει η αφιέρωση Helvetiorum Fidei ac Virtuti ("Στην αφοσίωση και την ανδρεία των Ελβετών"). Το λιοντάρι αναπαρίσταται να διαπερνάται από ένα ακόντιο, ενώ δίπλα του υπάρχουν δύο ασπίδες με τους θυρεούς της Ελβετίας και της Γαλλικής Μοναρχίας αντίστοιχα. Στο κάτω μέρος του γλυπτού υπάρχει μια επιγραφή με τη λίστα των ονομάτων αξιωματικών, και τους (κατά προσέγγιση) αριθμούς των νεκρών (DCCLX = 760), και των επιζώντων (CCCL = 350).
Έντουαρντ Μπαχ
Ο Έντουαρντ Μπαχ (Edward Bach, 24 Σεπτεμβρίου 1886 – 27 Νοεμβρίου 1936) ήταν Άγγλος ιατρός, ομοιοπαθητικός, βακτηριολόγος και συγγραφέας, γνωστός για την ανάπτυξη μίας σειράς από θεραπείες που ονομάζονται Ανθοϊάματα Μπαχ, μία μορφή εναλλακτικής ιατρικής εμνευσμένη από τις κλασικές ομοιοπαθητικές παραδόσεις. Το όνομα και η φήμη του Μπαχ πέρασαν στην ιστορία χάρη στις επτά ομοιοπαθητικές θεραπείες που ανακάλυψε (Proteus, Dysentery, Morgan, Faecalis alkaligenes, Coli mutabile, Gärtner and Bacillus No. 7).
Μνημείο του Λέοντος
Εξωτερικοί σύνδεσμοι
Κατηγορία:Έργα γλυπτικής Κατηγορία:Γλυπτική στην Ελβετία
Μαχιαντίν Γιασίν
Ο Tan Sri Dato' Haji Mahiaddin bin Md Yasin (γεν. 15 Μαΐου 1947), κοινώς γνωστός ως Muhyiddin bin Mohd. Γιασίν ( Jawi   ; IPA: [muhjɪddɪn bɪn ˈmuɦɑmmæd jɑ̀ssɪn] ), είναι Μαλαισιανός πολιτικός που υπηρέτησε ως 8ος Πρωθυπουργός της Μαλαισίας από τον Μάρτιο του 2020 έως τον Αύγουστο του 2021. Διορίστηκε πρωθυπουργός εν μέσω πολιτικής κρίσης και υπηρέτησε για 17 μήνες. Παραιτήθηκε αφού έχασε την κοινοβουλευτική υποστήριξη, καθιστώντας τον τον δεύτερο πρωθυπουργό με τη μικρότερη θητεία στην ιστορία της Μαλαισίας μετά τον Ισμαήλ Σαμπρί.
Έντουαρντ Μπαχ
Ο Μπαχ ασκούσε το επάγγελμά του πάνω από 20 χρόνια στο Λονδίνο σαν παθολόγος και βακτηριολόγος. Η προσήλωσή στη θεραπεία των ασθενών του και στην ιατρική έρευνα, τον οδήγησε το 1930 να αφήσει την ασκούμενη ιατρική του καριέρα στο Λονδίνο και να αφιερώσει τον χρόνο του στην ανακάλυψη των ιαμάτων και στην τελειοποίηση της εναλλακτικής μεθόδου θεραπείας της ανθοθεραπείας.
Μαχιαντίν Γιασίν
Ο Γιασίν μεγάλωσε στην πολιτεία Τζοχόρ και εντάχθηκε στην κρατική δημόσια υπηρεσία αφού αποφοίτησε από το Πανεπιστήμιο της Μαλαίας (UM). Ανέλαβε διευθυντικές θέσεις σε διάφορες κρατικές εταιρείες. Το 1978 εξελέγη βουλευτής στην περιφέρεια Πάγκο. Κατά τη διάρκεια αυτής της θητείας, διορίστηκε κοινοβουλευτικός γραμματέας του υπουργού Εξωτερικών, αναπληρωτής υπουργός ομοσπονδιακών εδαφών και αργότερα αναπληρωτής υπουργός εμπορίου και βιομηχανίας Διορίστηκε στο Υπουργικό Συμβούλιο ως υπουργός Νεολαίας και Αθλητισμού. Διορίστηκε υπουργός Εσωτερικού Εμπορίου και Καταναλωτών μετά τις γενικές εκλογές του 1999 και έγινε αντιπρόεδρος του UMNO το 2000. Υπό την πρωθυπουργία του Αμπντουλάχ Αχμέτ Μπαντάουι, ο Muhyiddin υπηρέτησε ως υπουργός Γεωργίας και Αγροτικής Βιομηχανίας από το 2004 έως το 2008 και στη συνέχεια ως υπουργός Διεθνούς Εμπορίου και Βιομηχανίας από το 2008 έως το 2009.
Το 2008 διεκδίκησε και κέρδισε την αντιπροεδρία του UMNO και διορίστηκε αντιπρόεδρος της Κυβέρνησης και υπουργός Παιδείας από τον πρωθυπουργό Najib Razak το 2009. Ως υπουργός Παιδείας, ο Muhyiddin τερμάτισε τη χρήση των αγγλικών ως μέσο διδασκαλίας για τις επιστήμες και τα μαθηματικά στα δημόσια σχολεία.. Ο Muhyiddin ήταν ένθερμος επικριτής της κυβέρνησης και του κόμματός του σχετικά με το σκάνδαλο 1MDB. ως αποτέλεσμα, αποσύρθηκε από τη θέση του κατά τον ενδιάμεσο ανασχηματισμό του υπουργικού συμβουλίου του Νατζίμπ τον Ιούλιο του 2015, σηματοδοτώντας τον πρώτο εν ενεργεία αντιπρόεδρο του UMNO που έμεινε εκτός του υπουργικού συμβουλίου του προέδρου. Τον Ιούνιο του 2016, αποβλήθηκε από το UMNO.
Έντουαρντ Μπαχ
Παραπομπές
Κατηγορία:Άγγλοι επιστήμονες Κατηγορία:Άγγλοι ιατροί
Μαχιαντίν Γιασίν
Συμμετείχε στην ίδρυση του πολιτικού κόμματος Μαλαισιανό Ενωμένο Κόμμα Ιθαγενών (BERSATU) υπό τον Μαχατίρ το 2016. Επέστρεψε στο υπουργικό συμβούλιο αφού ο συνασπισμός των κομμάτων του Pakatan Harapan κέρδισε τις γενικές εκλογές της Μαλαισίας το 2018. Το Φεβρουάριο του 2020, η BERSATU αποχώρησε από το Pakatan Harapan, με αποκορύφωμα μια πολιτική κρίση καθώς ο συνασπισμός έχασε την πλειοψηφία του στην Dewan Rakyat. Μετά την συνακόλουθη παραίτηση του πρωθυπουργού Μαχαθίρ Μοχάμαντ, ο Muhyiddin σχημάτισε με επιτυχία τον νέο συνασπισμό Perikatan Nasional λαμβάνοντας υποστήριξη από αρκετούς βουλευτές για να σχηματίσει κυβέρνηση πλειοψηφίας και διορίστηκε πρωθυπουργός την 1η Μαρτίου.
Μεγάλο μέρος της πρωθυπουργίας του επέβλεπε την απάντηση της Μαλαισίας στην πανδημία του COVID-19, η οποία έγινε μεγάλη κρίση λίγο μετά την ανάληψη των καθηκόντων του. Αυτό περιλάμβανε τη θέσπιση πολλών επαναλήψεων του Movement Control Order (MCO), ενός προγράμματος εμβολιασμού και την κήρυξη κατάστασης έκτακτης ανάγκης το 2021, όπου το κοινοβούλιο και οι εκλογές ανεστάλησαν. Αν και η αρχική απάντηση της κυβέρνησής του εγκωμιάστηκε από τον ΠΟΥ και είχε υψηλές τοπικές αξιολογήσεις αποδοχής, η επιδείνωση της κρίσης COVID-19 το 2021 πυροδότησε την κριτική και αποσταθεροποίησε τον συνασπισμό. Το μεγάλο κόμμα του συνασπισμού UMNO απέσυρε την υποστήριξη του Muhyiddin και ζήτησε την παραίτησή του, σε συνέχιση της πολιτικής κρίσης της χώρας. Στις 16 Αυγούστου 2021 παραιτήθηκε αφού οι προσπάθειες να ανακτήσει την υποστήριξη από τους βουλευτές ήταν ανεπιτυχείς. Παρέμεινε προσωρινός πρωθυπουργός έως ότου επιλέχθηκε ο αντικαταστάτης του Ισμαήλ Σαμπρί στις 21 Αυγούστου 2021.
Παραπομπές
Κατηγορία:Πρωθυπουργοί της Μαλαισίας
Γολέμι Λεοντίου Αχαΐας
Το Γολέμι είναι ορεινός οικισμός του Νομού Αχαΐας στην Πελοπόννησο. Βρίσκεται σε υψόμετρο 1.100 μέτρων στο νότιο τμήμα του Παναχαϊκού.
Αποτελεί τμήμα της Τοπικής Κοινότητας Λεοντίου, και σύμφωνα με το «Πρόγραμμα Καλλικράτης» από 1/1/2011 υπάγεται στο Δήμο Ερυμάνθου. Την περίοδο 1997-2010, βάσει του «Σχεδίου Καποδίστριας», ανήκε στην πρώην Κοινότητα Λεοντίου ως τμήμα του πρώην Κοινοτικού Διαμερίσματος Λεοντίου.
Γειτνιάζει με τον Οβρυόκαμπο, τα Θωμαίικα, τα Κουναβαίικα, τη Ρακίτα, τα Βεταίικα και το Λεόντιο.
Δημογραφική εξέλιξη
Η δημογραφική εξέλιξη του οικισμού κατά τον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Κοινότητα Λεοντίου Κατηγορία:Δήμος Ερυμάνθου
Πρωτάθλημα καλαθοσφαίρισης Γ΄ εθνικής κατηγορίας ανδρών 2003-2004
Γ' Ανδρών 2003-2004
Η πρώτη φάση της διοργάνωσης διήρκεσε από τις 5 Οκτωβρίου 2003 έως τις 4 Ιανουαρίου 2004. Η δεύτερη φάση ξεκίνησε στις 11 Ιανουαρίου και ολοκληρώθηκε στις 2 Μαΐου 2004.
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Γ Βαθμολογία 1ου Ομίλου Βορρά 20px|Γ
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Γ Βαθμολογία 2ου Ομίλου Βορρά 20px|Γ
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Γ Βαθμολογία 1ου Ομίλου Νότου 20px|Γ
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Γ Βαθμολογία 2ου Ομίλου Νότου 20px|Γ
Κατηγορία:Γ εθνική κατηγορία καλαθοσφαίρισης ανδρών Πρωταθλημα Ελλαδος Γ Ανδρων 2003 2004 Πρωταθλημα Ελλαδος Γ Ανδρων 2003 2004
Ευάγγελος Κανόναρχος
Ο Ευάγγελος Κανόναρχος του Παναγιώτη (και Κανονάρχος,  Θεσσαλονίκη, 1927 - 22 Δεκεμβρίου 1991) ήταν Έλληνας πολιτικός, ο οποίος υπηρέτησε ως βουλευτής Δωδεκανήσου από το 1974 ως το 1981.
Βιογραφία
Ήταν γιος του συνταγματάρχη Παναγιώτη Χατζημηνά-Κανονάρχου που καταγόταν από το χωριό Όθος της Καρπάθου, ο οποίος είχε καταφύγει στη συμπρωτεύουσα διωγμένος από τους Ιταλούς. Ο Ευάγγελος σπούδασε Ηλεκτρολόγος Μηχανολόγος στο Εθνικό Μετσόβειο Πολυτεχνείο. Μετά τη Μεταπολίτευση στις εκλογές του 1974 ήταν υποψήφιος βουλευτής με την νεοσύστατη Νέα Δημοκρατία και εξελέγη με 5.436 ψήφους. Επανεξελέγη στις εκλογές του 1977 και υπηρέτησε στη Βουλή ως το 1981. Στη διάρκεια της θητείας του έγιναν αρκετά έργα στην επαρχία Καρπάθου-Κάσου, όπως η δρομολόγηση του οχηματαγωγού "Έλλη", ασφαλτοστρώσεις, διανοίξεις δρόμων, ηλεκτροφωτισμοί, ενώ έγιναν ενέργειες για να ολοκληρωθεί το αεροδρόμιο της Καρπάθου και να κατασκευαστεί άλλο στην Κάσο.
Μετά το θάνατό του (1991) ο Δήμος Καρπάθου αποφάσισε να δοθεί το όνομά του σε δρόμο του νησιού.
Παραπομπές
Κατηγορία:Βουλευτές Δωδεκανήσου Κατηγορία:Βουλευτές εκλεγμένοι με τη Νέα Δημοκρατία
Γολέμι (τοπωνύμιο)
Με την ονομασία Γολέμι μπορεί να αναφέρονται οι εξής οικισμοί:
Κατηγορία:Αποσαφηνίσεις ελληνικών τοπωνυμίων
Ένιο Μορικόνε
Ο Ένιο Μορικόνε (Ennio Morricone, 10 Νοεμβρίου 1928 - 6 Ιουλίου 2020 ) ήταν Ιταλός συνθέτης, ενορχηστρωτής, μαέστρος και πρώην τρομπετίστας, ο οποίος έχει γράψει μουσική για περισσότερες από 500 ταινίες και τηλεοπτικές σειρές, καθώς και σύγχρονα έργα κλασικής μουσικής. Η καριέρα του περιλαμβάνει ένα ευρύ φάσμα ειδών μουσικής σύνθεσης, καθιστώντας τον έναν από τους πιο πολύπλευρους, παραγωγικούς και με επιρροή συνθέτες μουσικής για ταινίες όλων των εποχών. Η μουσική του Μορικόνε έχει χρησιμοποιηθεί σε περισσότερες από 60 βραβευμένες ταινίες.
Ο Μορικόνε γεννήθηκε στη Ρώμη και από 1946 έχει συνθέσει περισσότερα από 100 κλασσικά κομμάτια. Στο τέλος της δεκαετίας του 1950, υπηρέτησε ως επιτυχημένος ενορχηστρωτής στούντιο για την RCA. Ενορχήστρωσε πάνω από 500 τραγούδια και συνεργάστηκε με μουσικούς όπως οι Πωλ Άνκα, Μάριο Λάντσα, Ντομένικο Μοντούνιο, Τσετ Μπέικερ, και η Μίνα. Όμως, ο Μορικόνε έγινε παγκοσμίως γνωστός συνθέτοντας μουσική (την περίοδο 1960-75) για ιταλικά γουέστερν από σκηνοθέτες όπως ο Σέρτζιο Λεόνε, Ντούτσιο Τέσαρι και Σέρτζιο Κορμπούτσι, όπως η Τριλογία των δολαρίων (Για μια χούφτα δολάρια, Μονομαχία στο Ελ Πάσο και Ο καλός, ο κακός και ο άσχημος).
Κατά τη διάρκεια των δεκαετιών του 1960 και 1970, ο Μορικόνε συνέθεσε μουσική για πολλά είδη ταινιών, από κωμωδίες μέχρι δράμα, θρίλερ και ιστορικές ταινίες. Αρκετές από τις συνθέσεις του γνώρισαν εμπορική επιτυχία, όπως το The Ecstasy of Gold, μουσικό θέμα της ταινίας Ο καλός, ο κακός και ο άσχημος, το A Man with Harmonica, το Here's to You, το οποίο ερμηνεύθηκε από την Τζόαν Μπαέζ, και το Chi Mai. Ανάμεσα στο 1964 και το 1980, ο Μορικόνε ήταν επίσης τρομπετίστας και συν-συνθέτης στο αβάν-γκαρντ συγκρότημα ελεύθερου αυτοσχεδιασμού Il Gruppo. Έγραψε το επίσημο τραγούδι για το Παγκόσμιο Κύπελλο Ποδοσφαίρου 1978.
Από το τέλος της δεκαετίας του 1970, ο Μορικόνε διακρίθηκε στο Χόλιγουντ, συνθέτοντας μουσική για Αμερικανούς σκηνοθέτες, όπως οι Τζον Κάρπεντερ, Μπράιαν ντε Πάλμα, Μπάρι Λέβινσον, Μάικ Νίκολς και Όλιβερ Στόουν. Ο Μορικόνε συνέθεσε μουσική για αρκετές ταινίες που κέρδισαν Όσκαρ, όπως τα Days of Heaven, The Mission, Οι αδιάφθοροι, Σινεμά ο Παράδεισος και Μπάγκσι. Ο Μορικόνε συνεργάστηκε επίσης με τον Ιταλό σκηνοθέτη Τζουζέπε Τορνατόρε. Στον 21ο αιώνα, η μουσική του Μορικόνε ξαναχρησιμοποιήθηκε στην τηλεόραση και σε ταινίες όπως αυτές του Κουέντιν Ταραντίνο: Kill Bill (2003), Death Proof (2007), Άδωξοι μπάσταρδη (2009) και Django: Ο τιμωρός (2012).
Το 2007, ο Μορικόνε παρέλαβε το τιμητικό Όσκαρ «για την μαγευτική και πολυπρόσωπη συνεισφορά του στην τέχνη της μουσικής για ταινίες». Είχε προταθεί για άλλα πέντε Όσκαρ την περίοδο 1979-2001. Επίσης παρέλαβε και το Όσκαρ Καλύτερης Πρωτότυπης Μουσικής το 2016 για τη μουσική της ταινίας Μισητοί 8. Ο Μορικόνε έχει κερδίσει τρία βραβεία Γκράμι, τρεις Χρυσές Σφαίρες, έξι BAFTA, δύο Βραβεία Ευρωπαϊκού Κινηματογράφου, ένα τιμητικό Χρυσό Λέοντα και ένα Πολικό Μουσικό Βραβείο.
Απεβίωσε στις 6 Ιουλίου του 2020, σε ηλικία 91 ετών, σε νοσοκομείο της Ιταλίας, όπου είχε βρεθεί μετά από πτώση, που του προκάλεσε κάταγμα στο ισχίο.
Εξωτερικοί σύνδεσμοι
Κατηγορία:Συνθέτες κλασικής μουσικής Κατηγορία:Βραβευμένοι με BAFTA Κατηγορία:Βραβευμένοι με Χρυσή Σφαίρα Κατηγορία:Βραβευμένοι με Γκράμι Κατηγορία:Τιμητικό Όσκαρ (παραλήπτες) Κατηγορία:Βραβευμένοι με Όσκαρ Καλύτερης Πρωτότυπης Μουσικής Κατηγορία:Ιταλοί συνθέτες μουσικής ταινιών
Πολυουρεθάνη
thumb|240px|Η σύνθεση πολυουρεθάνης Η πολυουρεθάνη είναι η ένωση δύο στοιχείων, της πολυόλης και του ισοκυανικού και ανήκει στην ευρύτερη οικογένεια των πλαστικών. Η πολυουρεθάνη έχει αμέτρητες εφαρμογές και χρήσεις σε πολλαπλούς κλάδους. Σήμερα, η πολυουρεθάνη είναι ένα από τα πλέον σημαντικά και μέλη της οικογένειας των πλαστικών, και αυτή ακριβώς η σύνθεσή της είναι που την κάνει τόσο εύχρηστη. Η πολυουρεθάνη βρίσκει εφαρμογή σε μια ευρεία γκάμα προϊόντων, από τη δημιουργία ειδικών καλουπιών, μέχρι τη χρήση του ως μονωτικό υλικό και τη δημιουργία μηχανημάτων και επίπλων. Επίσης χρησιμοποιείται κατά κόρον στις κατασκευές για την δημιουργία θερμομονωτικών πάνελ πολυουρεθάνης. Η υγρή πολυουρεθάνη ειναι και καρκινογόνος ουσία και οι αναθυμιάσεις που βγάζει μέχρι να σταθεροποιηθεί.
Κατηγορία:Πλαστικά
1779 Παρανά
Ο Παρανά (Paraná) είναι ένας αστεροειδής που περιφέρεται στην εξωτερική περιοχή (μέχρι τα εσώτατα όρια) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 14,025. Ανακαλύφθηκε το 1950 από τον Αργεντινό αστρονόμο Μιγκέλ Ίτζιγκσον, που παρατηρούσε από τη Λα Πλάτα της Αργεντινής, και πήρε το όνομά του από τον ομώνυμο μεγάλο ποταμό της Νότιας Αμερικής.
Φυσικά χαρακτηριστικά
Τα φυσικά χαρακτηριστικά του Παρανά είναι άγνωστα.
Εξωτερικοί σύνδεσμοι
Παρανα
Δημαρχείο της Στοκχόλμης
Το Δημαρχείο της Στοκχόλμης (σουηδ. Stockholms stadshus, τοπικώς Stadshuset) είναι η έδρα του Δήμου της Στοκχόλμης, της πρωτεύουσας της Σουηδίας. Είναι κτισμένο στο ανατολικό άκρο του νησιού Κουνγκσχόλμεν, δίπλα στη βόρεια ακτή του Ρίνταρφιέρδεν. Στεγάζει γραφεία, αίθουσες συνεδριάσεων και αίθουσες τελετών, ενώ με τον πύργο του φθάνει σε ύψος τα 106 μέτρα. Είναι ο τόπος όπου λαβαίνει χώρα η επίσημη δεξίωση μετά την ετήσια απονομή των Βραβείων Νόμπελ και αποτελεί τουριστικό αξιοθέατο της Στοκχόλμης.
Θέση και οικοδόμηση
Το 1907 το δημοτικό συμβούλιο της Στοκχόλμης απεφάσισε να κτισθεί ένα νέο δημαρχείο στη θέση του μεγάλου αλευρόμυλου Eldkvarn, που είχε καταστραφεί από πυρκαγιά το 1878. Πραγματοποιήθηκε έτσι ένας αρχιτεκτονικός διαγωνισμός και επιλέχθηκαν αρχικώς τέσσερα σχέδια: του Ράγκναρ Έστμπεργκ, του Καρλ Βέστμαν, των Τένγκμπομ και Τόρουλφ, και του Καρλ Μπεργκστεν. Μετά από έναν «δεύτερο γύρο» μεταξύ των Βέστμαν και Έστμπεργκ, το έργο ανατέθηκε στον δεύτερο, ενώ από τον πρώτο ζητήθηκε να σχεδιάσει το Δικαστικό Μέγαρο της Στοκχόλμης. Ο Έστμπεργκ τροποποίησε το αρχικό του σχέδιο εντάσσοντας στοιχεία του σχεδίου του Βέστμαν, μεταξύ των οποίων ήταν και ο πύργος. Κατά τη διάρκεια της ανεγέρσεως, ο Έστμπεργκ ξαναδούλευε συνεχώς τα σχέδιά του, πράγμα που κατέληξε στην προσθήκη του φανού στην κορυφή του πύργου και την αφαίρεση των γαλάζιων επισμαλτωμένων πλακιδίων από τη «Γαλάζια αίθουσα».
Ο εργολάβος που ανέλαβε την οικοδόμηση ήταν ο Όσκαρ Άσκερ, ενώ τα θεμέλια σχεδιάσθηκαν από τον Πάουλ Τολ, της εταιρείας Kreuger & Toll. Στα σχέδια βοήθησε και ο Νορβηγός αρχιτέκτονας Γκέοργκ Γκρέβε (Georg Greve, 1884-1973). Οι εργασίες διάρκεσαν μια δωδεκαετία, από το 1911 μέχρι 1923. Χρησιμοποιήθηκαν 8 εκατομμύρια σκούρα κόκκινα τούβλα (πλίνθους), παραγωγή της εταιρείας «Λίνα» του Σέντερτελγε. Αυτά έχουν περίπου την απόχρωση στην οποία είναι παραδοσιακά βαμμένα και τα καθολικά (κεντρικοί ναοί) των μονών του Αγίου Όρους, και ακόμα και στη Σουηδία αποκαλούνται munktegel (δηλαδή «τούβλα του καλόγερου») εξαιτίας της παραδοσιακής τους χρήσεως στην οικοδόμηση μοναστηριών και εκκλησιών.
Αρχιτεκτονικός ρυθμός
Το Δημαρχείο της Στοκχόλμης αποτελεί παράδειγμα του λεγόμενου «εθνικού ρομαντικού ρυθμού» αρχιτεκτονικής των βόρειων χωρών. Η θέση του επί του Ρίνταρφιέρδεν, ενέπνευσε μια κεντρική ιδέα: την αντιπαράθεση της αστικής αρχιτεκτονικής με το υδάτινο στοιχείο, το οποίο αντιπροσωπεύει κεντρικό χαρακτηριστικό του τοπίου της Στοκχόλμης. Επιπλέον, ενσωματώνει στοιχεία Αρ Νουβό, εξαιτίας της εποχής κατά την οποία οικοδομήθηκε.
Το ύφος του κτηρίου εντάσσεται στο πλαίσιο του εξευγενισμένου «εκλεκτικισμού». Συνδυάζει την ογκώδη και λιτή βορειοευρωπαϊκή πλίνθινη κατασκευή με παράδοξα στοιχεία που παραπέμπουν στη βενετσιάνικη γοτθική αρχιτεκτονική, όπως π.χ. πυργίσκους διακοσμημένους με χρυσά αστεράκια, διακοσμημένους εξώστες, ξύλινες κεραίες και αγάλματα.
Η Γαλάζια αίθουσα ενσωματώνει στοιχεία μιας τυπικής ανακτορικής εσωτερικής αυλής. Οι τοίχοι της δεν φέρουν στην πραγματικότητα καμιά γαλάζια επικάλυψη ή διακόσμηση: η ονομασία της απέμεινε από το πρωταρχικό σχέδιο του αρχιτέκτονα Ράγκναρ Έστμπεργκ. Είναι γνωστή ως η αίθουσα όπου λαβαίνει χώρα η επίσημη δεξίωση-δείπνο μετά την ετήσια τελετή απονομής των Βραβείων Νόμπελ
Το εκκλησιαστικό όργανο στη Γαλάζια αίθουσα, με τους 10.270 αυλούς (σωλήνες) του, είναι το μεγαλύτερο σε ολόκληρη τη Σκανδιναβία. Επάνω από τη Γαλάζια αίθουσα βρίσκεται η Επίχρυση αίθουσα (Gyllene Salen), που πήρε την ονομασία της από τα διακοσμητικά ψηφιδωτά, κατασκευασμένα με περισσότερα από 18 εκατομμύρια ψηφίδων. Αυτά παριστάνουν μοτίβα από τη σουηδική ιστορία και φιλοτεχνήθηκαν από τη γερμανική (με έδρα το Βερολίνο) επιχείρηση Puhl & Wagner του Γκότφρηντ Χάινερσντορφ, μετά από εννέα χρόνια διαπραγματεύσεων για την ανάθεση.
Το νοτιοανατολικό τμήμα του κτηρίου, που υψώνεται πάνω από το νερό, κυριαρχείται από τον μνημειώδη πύργο, που επιστέφεται με τα Τρία Στέμματα, το σουηδικό εθνικό σύμβολο. Ο πύργος έχει ύψος 106 μέτρα και η κορυφή του είναι προσβάσιμη με ανελκυστήρα ή με σκάλα με 365 σκαλοπάτια. Η ανατολική πλευρά της βάσεώς του κοσμείται με το επίχρυσο κενοτάφιο του Σουηδού πολιτικού του 13ου αιώνα Μπίργιερ Γιαρλ, του φερόμενου ως ιδρυτή της πόλεως της Στοκχόλμης.
Εξωτερικοί σύνδεσμοι
Στοκχολ Δημαρχειο Δημαρχειο Στοκχ Δημαρχειο Στοκχολμη
Ιερά Μητρόπολις Νέας Ζηλανδίας
Η Ιερά Μητρόπολις Νέας Ζηλανδίας είναι μία από τις Ορθόδοξες Μητροπόλεις που ανήκουν στο Οικουμενικό Πατριαρχείο. Έδρα της είναι το Γουέλινγκτον (Wellington), η πρωτεύουσα της Νέας Ζηλανδίας.
Ο επίσημος τίτλος του μητροπολίτη είναι Σεβασμιώτατος Μητροπολίτης Νέας Ζηλανδίας, υπέρτιμος και έξαρχος Ωκεανίας.
Ιστορία
Η Ιερά Μητρόπολις Νέας Ζηλανδίας ιδρύθηκε το 1970 με απόσπαση από την Αρχιεπισκοπή Αυστραλίας ως Μητρόπολη Νέας Ζηλανδίας και Εξαρχία Ινδιών, Κορέας και Ιαπωνίας, αφού αρχικά περιλάμβανε, εκτός από τη Νέα Ζηλανδία, και τις περισσότερες χώρες της Νότιας και Ανατολικής Ασίας.
Το 1996 αποσπάσθηκε από αυτήν η Μητρόπολη Χονγκ Κονγκ (Κίνα, Ινδία, Φιλιππίνες, Σιγκαπούρη, Ινδονησία, Κινεζική Ταϊπέι και οι χώρες της ΝΑ Ασίας) και το 2004 η Μητρόπολη Κορέας (Κορέα, Ιαπωνία).
Το 2005 στη Μητρόπολη εντάχθηκαν τα νησιά του Νότιου Ειρηνικού Φίτζι, Τόνγκα και Σαμόα, μαζί με τα μικρότερα νησιωτικά συμπλέγματα. Το ποίμνιο της ανέρχεται σε 10.000 περίπου πιστούς, κυρίως Έλληνες μετανάστες πρώτης, δεύτερης και τρίτης γενιάς.
Η Ιερά Μητρόπολις Νέας Ζηλανδίας έχει χαρακτηρισθεί από το Οικουμενικό Πατριαρχείο ως Ιεραποστολική. Πέραν της εσωτερικής ιεραποστολής για τους Ορθοδόξους, διοργανώνεται και η ιεραποστολή προς τους υπόλοιπους κατοίκους της Νέας Ζηλανδίας (λευκούς και Μαορί) και τους κατοίκους των νησιών Φίτζι, Τόνγκα, Σαμόα και των υπόλοιπων νησιωτικών συμπλεγμάτων του Νότιου Ειρηνικού.
Επισκοπικός κατάλογος
Μητροπολίτες έχουν διατελέσει οι:
Πηγές
*
Μπρετ Χαρτ
Προσωπική ζωή
Ο Μπρετ Χαρτ, προέρχεται από μια ιστορική οικογένεια στον χώρο της επαγγελματικής πάλης. Οι Χαρτς, με πατριάρχη τον Στου Χαρτ, "χτίσανε" σπουδαίο οικογενειακό όνομα στον χώρο. Εκτός από τον Μπρετ, ο αδερφός του Όουεν Χαρτ πρόλαβε και έκανε σημαντικές επιτυχίες στην καριέρα του, πριν πεθάνει από ατύχημα σε ζωντανό πρόγραμμα το 1999.
Το 1982 παντρεύτηκε πρώτη φορά, την Τζούλι, με την οποία απέκτησε τέσσερα παιδιά. Ζούσαν χωριστά από το 1998 και χώρισαν οριστικά το 2002. Από το 2004 ως το 2007 ήταν παντρεμένος με μια Ιταλίδα με το όνομα Σίνθια. Τέλος από το 2010 είναι παντρεμένος με την Στέφανι Ουάσινγκτον.
Πρώτα χρόνια
Εκπαιδεύτηκε από τον πατέρα του, Στου Χαρτ και ξεκίνησε την καριέρα του, από την Ιαπωνία και εταιρείες πάλης της χώρας. Περιπλανήθηκε εκεί από το 1976 ως το 1984.
Ντεμπούτο και Hart Foundation (1984–1991)
Όταν υπέγραψε με το World Wrestling Federation (τώρα WWE), του ζητήθηκε να έχει το ρόλου του καουμπόι παλαιστή, όμως αρνήθηκε. Σύντομα, συμμετείχε στην ομάδα Hart Foundation μαζί με τον Τζιμ Νέιντχαρτ, ενώ είχαν για μάνατζερ τον Τζίμι Χαρτ. Μαζί έγιναν γνωστοί και διακρίθηκαν στην ομαδική κατηγορία, αφού κέρδισαν το ομαδικό πρωτάθλημα τον Φεβρουάριο του 1987. Ο Μπρετ Χαρτ άρχισε να παλεύει και σε ατομικούς αγώνες, ενώ έχασε τον ομαδικό τίτλο τον Οκτώβριο. Τον Αύγουστο του 1990 στο SummerSlam, η ομάδα κέρδισε για δεύτερη και τελευταία φορά τον ομαδικό τίτλο. Μετά από αρκετούς μήνες θητείας, οι Μπρετ Χαρτ και Τζιμ Νέιντχαρτ έχασαν τον τίτλο στην WrestleMania 7 τον Μάρτιο του 1991. Μετά από αυτό η ομάδα διαλύθηκε. Η Hart Foundation θεωρείται ως μια από τις καλύτερες ομάδες στην ιστορία της εταιρείας και αποτέλεσε μια δυναμική αρχή για την καριέρα του Μπρετ Χαρτ.
Διηπειρωτικός πρωταθλητής (1991-1992)
Τον Αύγουστο του 1991 στο SummerSlam, ο Μπρετ Χαρτ νίκησε τον Μίστερ Πέρφεκτ και έγινε ο νέος Διηπειρωτικός Πρωταθλητής. Μετά από έναν μήνα, πήρε μια σημαντική διάκριση, αφού κέρδισε τον διαγωνισμό King of the Ring (ελλ: Βασιλιάς του ρινγκ). Τον Ιανουάριο του 1992 έχασε τον Διηπειρωτικό Τίτλο, όμως τον επανέκτησε στη WrestleMania 8 όταν νίκησε τον Ρόντι Πάιπερ. Ο Χαρτ κατάφερε να διατηρήσει το πρωτάθλημα του στον πρώτο αγώνα με σκάλες που έγινε στην εταιρεία. Στο SummerSlam έχασε το πρωτάθλημα από τον Μπρίτις Μπούλντογκ, σε έναν αγώνα που ψηφίστηκε ως ο καλύτερος της χρονιάς από τους αναγνώστες του περιοδικού Pro Wrestling Illustrated και το WWE τον αναγνωρίζει ως τον καλύτερο αγώνα στην ιστορία του SummerSlam.
Πρωταθλητής της World Wrestling Federation (1992–1995)
Η καριέρα του Μπρετ Χαρτ έφθασε σε νέα ύψη, όταν κέρδισε τον Ρικ Φλερ και κατέκτησε το Πρωτάθλημα World Wrestling Federation. Η πρώτη υπεράσπιση του πρωταθλήματος έγινε κόντρα στον Σον Μάικλς στο Survivor Series τον Νοέμβριο του 1992. Δύο μήνες μετά στο Royal Rumble, διατήρησε τον τίτλο ενάντια στον Ρέιζον Ραμόν. Τελικά, ο Μπρετ Χαρτ έχασε τον τίτλο στην WrestleMania 9 από τον ογκώδη Γιοκοζούνα. Έπειτα, κέρδισε για δεύτερη φορά στον διαγωνισμό King of the Ring, όντας ο μόνος παλαιστής που το κατάφερε. Λόγω αυτής της διάκρισης, άρχισε κόντρα με τον "Βασιλιά" Τζέρι Λόουλερ. Οι δυο τους πάλεψαν στο SummerSlam, όπου ο Μπρετ Χαρτ έχασε αντικανονικά. Η κόντρα του με τον Λόουλερ ψηφίστηκε ως η καλύτερη του 1993 από την εφημερίδα Wrestling Observer Newsletter.
Στη συνέχεια, ο Μπρετ Χαρτ άρχισε μια κόντρα με τον αδερφό του, Όουεν Χαρτ. Ενώ η κόντρα τους φαινόταν να τελειώνει, ο Όουεν του επιτέθηκε, όταν έχασαν σε έναν ομαδικό αγώνα στο Royal Rumble του 1994. Την ίδια ημέρα, ο Μπρετ Χαρτ νίκησε στον αγώνα Royal Rumble μαζί με τον Λεξ Λούγκερ και οι δυο παλαιστές κέρδισαν αγώνα για το Πρωτάθλημα World Wrestling Federation. Στην WrestleMania 10, ο Μπρετ Χαρτ έχασε από τον Όουεν Χαρτ, όμως στο τέλος του σόου έγινε ο Πρωταθλητής της World Wrestling Federation, νικώντας τον Γιοκοζούνα. Στο Survivor Series έχασε τον τίτλο απο τον Μπομπ Μπάκλουντ. Αφού διεκδίκησε το Πρωτάθλημα στο Royal Rumble του 1995, ο Μπρετ Χαρτ νίκησε τον Μπομπ Μπάκλουντ στη WrestleMania 11.
Έπειτα, αναθερμάνθηκε η κόντρα του Μπρετ Χαρτ με τον Τζέρι Λόουλερ. Σε έναν αγώνα στο SummerSlam ο Μπρετ Χαρτ νίκησε τον αντίπαλο του και τελείωσε την αντιπαλότητα τους. Μετά, θέλησε να ξαναγίνει πρωταθλητής και το κατάφερε στο Survivor Series. Αφού υπερασπίστηκε τον τίτλο, ο Μπρετ Χαρτ ήρθε αντιμέτωπος με τον Σον Μάικλς σε έναν εξηντάλεπτο αγώνα στη WrestleMania 12, όπου νίκησε ο τελευταίος. Μετά από αυτό, ο Μπρετ Χαρτ σταμάτησε να εμφανίζεται για ένα διάστημα στο σόου. Στο τέλος του 1995 ανανέωσε το συμβόλαιο του με την World Wrestling Federation, ενώ απέρριψε μία πρόταση της αντίπαλης εταιρείας World Championship Wrestling (WCW).
Επανένταξη στην Hart Foundation και αλλαγή ρόλου (1996)
Ο τότε ανερχόμενος Στιβ Όστιν προκαλούσε τον Μπρετ Χαρτ όσο εκείνος έλειπε απο το σόου. Στο Survivor Series του 1996, ο Μπρετ Χαρτ επέστρεψε και νίκησε τον Όστιν. Έπειτα, διεκδίκησε το Πρωτάθλημα της World Wrestling Federation κόντρα στον πρωταθλητή Σάικο Σιντ, όμως ο Σον Μάικλς ενεπλάκη στον αγώνα για να χτυπήσει τον πρωταθλητή. Μετά τον αγώνα, ο Μπρετ Χαρτ χτύπησε τον Μάικλς. Η κόντρα του με τον Στιβ Όστιν φούντωσε στο Royal Rumble του 1997, όταν ο Όστιν τον απέκλεισε με ανέντιμο τρόπο από το ρινγκ και νίκησε στον αγώνα Royal Rumble. Για να αποκατασταθεί η αδικία, ο Μπρετ Χαρτ συμμετείχε σε έναν αγώνα τεσσάρων παλαιστών, όπου και νίκησε, για να γίνει ο Πρωταθλητής της World Wrestling Federation. Την επόμενη ημέρα έχασε το πρωτάθλημα, λόγω ανάμειξης του Στιβ Όστιν στον αγώνα του. Στη WrestleMania 13, ο Μπρετ Χαρτ νίκησε τον Στιβ Όστιν σε έναν αγώνα υποταγής, όπου ο Όστιν προτίμησε να λιποθυμήσει παρά να παραδοθεί. Μετά τον αγώνα, ο Μπρετ Χαρτ τον χτυπούσε μέχρι που το κοινό τον αποδοκίμασε και υποστήριξε τον Όστιν. Ο αγώνας χαρακτηρίστηκε ως πεντάστερος και ο καλύτερος της χρονιάς από την εφημερίδα Wrestling Observer Newsletter. Τον Απρίλιο οι δυο τους ξαναπάλεψαν και ο Όστιν τραυμάτισε τον Μπρετ Χαρτ, χτυπώντας τον μέχρι να φθάσει στο ασθενοφόρο.
Σύντομα, ο Μπρετ Χαρτ έγινε ο πιο μισητός παλαιστής της εταιρείας, όταν άλλαξε ρόλο και απέκτησε τον χαρακτήρα του εθνικιστή Καναδού που αντιπαθούσε τις ΗΠΑ. Εκτός των Ηνωμένων Πολιτειών, τα καναδικά και ευρωπαϊκά κοινά τον επευφημούσαν. Ο Μπρετ Χαρτ συμμετείχε στην ανανεωμένη Hart Foundation, μαζί με τους Όουεν Χαρτ, Τζιμ Νέιντχαρτ, Ντέιβι Μπόι Σμιθ και Μπράιαν Πίλμαν. Στο SummerSlam, ο Μπρετ Χαρτ νίκησε τον Αντερτέικερ για να γίνει ο Πρωταθλητής της World Wrestling Federation, σε έναν αγώνα που διαιτητής ήταν ο Σον Μάικλς. Στον αγώνα ο Μπρετ Χαρτ έφτυσε τον Μάικλς, ενώ ο τελευταίος προσπάθησε να τον χτυπήσει με μια καρέκλα, χτυπώντας κατά λάθος τον Αντερτέικερ.
Ο Μπρετ Χαρτ άφησε τον ρόλο του αντιαμερικάνου και σταμάτησε να παίρνει αρνητικές αντιδράσεις απο το κοινό. Η Hart Foundation ξεκίνησε κόντρα με την D-Generation X, όπου αρχηγός της ήταν ο Σον Μάικλς. Μεταξύ των δυο παλαιστών, υπήρξαν διάφοροι χαρακτηρισμοί που ήταν εκτός σεναρίου.
Montreal Screwjob και αποχώρηση (1997)
Ενώ υπήρχε πολυετές συμβόλαιο, ο ιδιοκτήτης του World Wrestling Federation, Βινς Μακμάν, άρχισε να προβληματίζεται σχετικά με τον Μπρετ Χαρτ, επειδή η εταιρεία περνούσε κρίση στα οικονομικά της και δεν μπορούσε να αντέξει το συμβόλαιο του. Ο Μακμάν του πρότεινε να δει το συμβόλαιο που του προσέφερε η εταιρεία πάλης WCW. Ο τελευταίος αγώνας του Μπρετ Χαρτ ήταν ενάντια στον Σον Μάικλς, που ήταν εχθρός του και στην πραγματικότητα, ενώ πραγματοποιήθηκε στο Survivor Series τον Νοέμβριο του 1997 στο Μόντρεαλ του Καναδά. Ο Μπρετ Χαρτ είχε δικαίωμα μέσα στο συμβόλαιο του, που του επέτρεπε να διαπραγματεύεται για το αποτέλεσμα των αγώνων του. Πριν το σόου είχε πει στον Μακμάν πως δεν ήθελε να χάσει τον τίτλο του μέσα στην ιδιαίτερη πατρίδα του, τον Καναδά, από τον αντίζηλο του.
Κατά την διάρκεια του αγώνα, ο Βινς Μακμάν πήρε τον νόμο στα χέρια του και έδωσε την νίκη στον Σον Μάικλς. Ο έξαλλος Μπρετ Χαρτ αποχώρησε βρίζοντας και φτύνοντας τον Μακμάν, ενώ υπήρξαν διάφορα επεισόδια στα παρασκήνια. Το περιστατικό αυτό έγινε γνωστό ως το Montreal Screwjob (Η αδικία του Καναδά) και παραμένει ως μια από τις πιο αμφιλεγόμενες ιστορίες του αθλήματος.
Ντεμπούτο και διάφορες κόντρες (1997-1999)
Ο Μπρετ Χαρτ υπέγραψε τριετές συμβόλαιο με το WCW, το οποίο το οποίο του παρείχε 2,5 εκατομμύρια δολάρια το χρόνο (1 εκ. υψηλότερο από τον προηγούμενο μισθό του), πιο άνετο πρόγραμμα αγώνων και πλήρη έλεγχο του τηλεοπτικού του ρόλου. Η πρώτη του κόντρα στο WCW, ήταν με τον Ρικ Φλερ, τον οποίο και νίκησε. Τον Απρίλιο του 1998, ο Μπρετ Χαρτ απέκτησε τον ρόλο του "κακού", αφού βοήθησε τον Χαλκ Χόγκαν να νικήσει τον Ράντυ Σάβατζ. Τότε άρχισε να συνεργάζεται με τον Χόγκαν και την ομάδα του, την nWo. Τον Ιούλιο διεκδίκησε το Τηλεοπτικό Πρωτάθλημα κόντρα στον Μπούκερ Τι, όμως τον χτύπησε με μια καρέκλα και αποκλείστηκε από τον αγώνα. Στη συνέχεια, ο Μπρετ Χαρτ κατέκτησε το Πρωτάθλημα Ηνωμένων Πολιτειών, νικώντας τον Ντάιαμοντ Ντάλας Πέιτζ. Τον Αύγουστο έχασε το πρωτάθλημα από τον Λεξ Λούγκερ.
Έπειτα, ο Μπρετ Χαρτ άφησε τον ρόλο του αντιπαθή και άρχισε μια κόντρα με τον Στινγκ. Η κόντρα τους έληξε τον Νοέμβριο, όταν ο Μπρετ Χαρτ νίκησε τον Στινγκ, διατηρώντας το Πρωτάθλημα Ηνωμένων Πολιτειών. Σύντομα, έχασε το πρωτάθλημα από τον Ντάιαμοντ Ντάλας Πέιτζ. Τον Νοέμβριο, κατάφερε να ξανακερδίσει το συγκεκριμένο πρωτάθλημα, το οποίο και κράτησε για ένα τρίμηνο. Έπειτα, o Μπρετ Χαρτ τραυματίστηκε και ο αδερφός του, Όουεν, σκοτώθηκε σε ένα ατύχημα.
Πρωταθλητής Βαρέων Βαρών και απόσυρση (1999-2000)
Μετά από αποχή μηνών, ο Μπρετ Χαρτ επέστρεψε τον Σεπτέμβριο του 1999. Τον Οκτώβριο κέρδισε για τέταρτη φορά το Πρωτάθλημα Ηνωμένων Πολιτειών, νικώντας τον Μπιλ Γκόλντμπεργκ. Η θητεία του ως πρωταθλητής ήταν σύντομη. Για πρώτη φορά στη καριέρα του ο Μπρετ Χαρτ έγινε ο Παγκόσμιος Πρωταθλητής Βαρέων Βαρών του WCW, όταν νίκησε σε ένα τουρνουά τον Νοέμβριο. Τον επόμενο μήνα, ο Μπρετ Χαρτ συμμάχησε με τον Γκόλντμπεργκ, για να γίνουν οι νέοι Ομαδικοί Πρωταθλητές του WCW. Σύντομα, έχασαν το πρωτάθλημα απο την ομάδα των Σκοτ Χαλ και Κέβιν Νας.
Ο Μπρετ Χαρτ υπερασπίστηκε το Πρωτάθλημα Βαρέων Βαρών κόντρα στον Γκόλντμπεργκ. Κατά τη διάρκεια του αγώνα, ο Μπρετ Χαρτ λόγω μιας απρόσεκτης κλωτσιάς έπαθε σοβαρή διάσειση και η κατάσταση του χειροτέρευσε μετά από ένα ακόμη λάθος του Γκόλντμπεργκ. Το πρωτάθλημα αφαιρέθηκε από τον Μπρετ Χαρτ και οι δυο παλαιστές έδωσαν άλλον έναν αγώνα για να αναδειχθεί ο πρωταθλητής. Τον Δεκέμβριο ο Μπρετ Χαρτ νίκησε τον Γκόλντμπεργκ και έγινε νέος πρωταθλητής, αφού τον βοήθησε ο Κέβιν Νας και ο Σκοτ Χολ. Ο Μπρετ Χαρτ συμμετείχε ξανά στην nWo και έγινε αντιπαθής στο κοινό. Τον Ιανουάριο του 2000 έδωσε άλλους δύο αγώνες. Η κατάσταση του εγκεφάλου του Χαρτ ήταν τόσο άσχημη, που ο παλαιστής αναγκάστηκε να αποσυρθεί από την επαγγελματική πάλη. Έκανε κάποιες εμφανίσεις για το WCW, χωρίς να παλέψει και αποδεσμεύτηκε τον Οκτώβριο του 2000.
Επιστροφή στο WWE (2009-)
Το 2005 λύθηκαν τα προβλήματα μεταξύ του Μπρετ Χαρτ και του WWE (πρώην World Wrestling Federation) και εκδόθηκε ένα dvd αφιερωμένο στη καριέρα του παλαιστή. Τον Απρίλιο του 2006, ο Μπρετ Χαρτ εντάχθηκε στο τιμητικό Hall of Fame.
Σποραδικά, ο Μπρετ Χαρτ έκανε και άλλες εμφανίσεις στο WWE χωρίς να έχει σημαντικό ρόλο. Τον Μάιο του 2013, ο Μπρετ Χαρτ εμφανίστηκε σε ένα επεισόδιο του Raw, που ήταν αφιερωμένο σε εκείνον και διεξάχθηκε στο Κάλγκαρι του Καναδά.
Ηθοποιία και Συγγραφή
Εκτός της επαγγελματικής πάλης, ο Μπρετ Χαρτ, ασχολήθηκε και με την ηθοποιία από το 1994, ενώ η πιο πρόσφατη ταινία στην οποία συμμετείχε ήταν το 2004. Από το 1991 ως το 2004 είχε δική του στήλη σε εβδομαδιαία εφημερίδα του Καναδά. Από το 1999 ξεκίνησε να γράψει την αυτοβιογραφία του, την οποία ολοκλήρωσε και εξέδωσε στην δημοσιότητα το 2007 στον Καναδά και το 2008 στις Ηνωμένες Πολιτείες.
Εξωτερικοί σύνδεσμοι
Κατηγορία:Επαγγελματίες Παλαιστές Κατηγορία:Καναδοί άνδρες ηθοποιοί θεάτρου Κατηγορία:Καναδοί άνδρες ηθοποιοί τηλεόρασης
Γήινος φλοιός
thumb|left|250px|Τομή της γης thumb|300px|Γήινος Φλοιός 1. Ωκεανός 2. Θαλάσσιος πυθμένας 3. Τεκτονική τάφρος 4. Μεσοωκεάνια ράχη 5. Ωκεάνια τάφρος 6. Υφαλοκρηπίδα 7. Ηπειρωτική κατωφέρεια ή ηπειρωτικό υφαλοπρανές 8. Ωκεάνιος Φλοιός 9. Ηπειρωτικός Φλοιός 10. Ασυνέχεια του Mohorovičic (Moho) 11. Στρώμα Ιζηματογενών Πετρωμάτων 12. Βασαλτικό Στρώμα 13. Γρανιτικό στρώμα 14. Μανδύας 15. Κατεύθυνση κατά την οποία μετακινείται η ωκεάνια πλάκα κάτω από την ηπειρωτική 16. Γραμμή κατά μήκος της οποίας εμφανίζονται αλληλεπικαλυπτόμενες μετακινήσεις πλακών (Ζώνη σύγκλισης)
Γήινος φλοιός ή γεωφλοιός χαρακτηρίζεται το επιφανειακό στρώμα του πλανήτη Γη, Η ονομασία είναι αρκετά παλαιά την οποία χρησιμοποίησε ο Καρτέσιος, πλην όμως η εννοιολογική της σημασία έχει εξελιχθεί σημαντικά. Στην έκτασή του το στρώμα αυτό παρουσιάζει μια ανομοιομορφία αν ληφθούν υπόψη οι ζώνες ιζηματογένεσης πλησίον της επιφάνειας. Κατά το σύγχρονο ορισμό ο γεωφλοιός ορίζεται από την επιφάνεια της Γης μέχρι την ασυνέχεια Μοχορόβιτσιτς που ποικίλει σε βάθος κάτω από ωκεάνιες λεκάνες και ηπειρωτικές περιοχές με συνέπεια και ο γεωφλοιός να διακρίνεται ως ηπειρωτικός και ωκεάνιος.
Ο Γεωφλοιός παρότι διαχωρίζεται σε επιμέρους πετρώματα κύρια συστατικά του είναι το πυρίτιο και το αργίλιο εξ ου και η γεωλογική του διεθνή ονομασία σιάλ εκ των συμβόλων των εν λόγω χημικών στοιχείων SiAl.
Γενικά
Περιβάλλεται από την ατμόσφαιρα και πάνω σε αυτόν έχει αναπτυχθεί ζωή. Ο γήινος φλοιός καλύπτεται κατά 71% από τους ωκεανούς, δηλαδή νερό.
Ο φλοιός βρίσκεται πάνω από το μανδύα, ενώ σε πολλά σημεία μεταξύ των δύο παρεμβάλλεται μάγμα. Ο φλοιός της γης δεν είναι ενιαίος, όπως της Αφροδίτης, αλλά διασπασμένος σε τεκτονικές πλάκες. Τα πετρώματα του φλοιού και ο αέρας της γης ανανεώνονται, επειδή ο φλοιός μεταβάλλεται συχνά από γεωλογική άποψη. Αυτή η ευμεταβλητότητα οφείλεται στο μικρό πάχος του φλοιού και στην εσωτερική θερμική ενέργεια του πυρήνα, η οποία μεταφέρεται στο φλοιό μέσω ρευμάτων μάγματος του μανδύα. Οι τεκτονικές πλάκες απομακρύνονται, συγκρούονται και τρίβονται μεταξύ τους, δημιουργώντας λεκάνες που γεμίζουν με νερό (ωκεανούς) και όρη. Η Γη είναι ο μοναδικός εσωτερικός πλανήτης του εσωτερικού ηλιακού συστήματος που διατηρεί μια σχετικά αυξημένη θερμοκρασία λόγω και του φλοιού της. Ο φλοιός, όμως διαμορφώνεται και από διαβρωτικές δυνάμεις. Ο φλοιός παίζει ενεργό ρόλο στην επιφάνεια της Γης, άρα και της ζωής, που βρίσκεται πάνω του, τον οποίο διαδραματίζει εξαιτίας της ευμεταβλητότητάς του.
Ένα ποσοστό της τάξης του 30% της ενέργειας που εκπέμπει ο ήλιος στη Γη απορροφάται από το φλοιό, ενώ αυτός εκπέμπει και ενέργεια πίσω στο σύμπαν, όχι μόνο αυτή που προσλαμβάνει από το σύμπαν, αλλά και αυτήν που προέρχεται από το εσωτερικό της Γης. Ο γήινος φλοιός δέχεται ρύπανση.
Ο φλοιός είναι πολύ λεπτός για τα γεωλογικά δεδομένα, αλλά πολύ παχύς για τον τρυπήσουμε. Ωστόσο υπάρχουν ερευνητικές ομάδες που πιστεύουν ότι μπορούν να το καταφέρουν.
Καμτάι Σιφαντόν
Πρώτα χρόνια
Το 1954 έγινε μέλος του Κομμουνιστικού Κόμματος της Ινδοκίνας, του 1955 του Λαϊκού Κόμματος του Λάος, του οποίου η κεντρική επιτροπή ήταν από το 1957. Θεωρήθηκε στενός έμπιστος του πρώτου Γενικού Γραμματέα Καϊσόνε Πομβιχάνε. Το 1962 έγινε ο διάδοχός του ως αρχηγός του επιτελείου των ενόπλων μονάδων του Πάθετ Λάο. Το 1966 έγινε αρχιστράτηγος του «Λαϊκού Απελευθερωτικού Στρατού του Λάος» που προέκυψε, ο οποίος πολέμησε με την υποστήριξη του Βορείου Βιετνάμ στον εμφύλιο πόλεμο του Λάος ενάντια στα βασιλικά στρατεύματα. Το 1972 ανήλθε στο Πολιτικό Γραφείο του LPRP.
Πολιτική καριέρα
Ήταν ο στρατιωτικός διοικητής της εξέγερσης του Πάθετ Λάος. Κατά την ανάληψη της κυβέρνησης του Λάος το 1975 έγινε υπουργός Άμυνας, διοικητής του στρατού και αναπληρωτής πρωθυπουργός. Με τη δημιουργία της προεδρίας του LPRP το 1991, έγινε πρωθυπουργός, διαδεχόμενος τον αρχηγό του κόμματος Καϊσόνε Πομβιχάνε, ο οποίος έγινε πρόεδρος. Ο Σιφαντόν έγινε ηγέτης του κόμματος με τον θάνατο του Καϊσόνε και διαδέχθηκε τον Νουχάκ Φουμσαβάν στην προεδρία το 1998. Στο 8ο συνέδριο του Κόμματος το 2006, έγινε σύμβουλος της Κεντρικής Επιτροπής του LPRP.
Ο Σιφαντόν παρέμεινε αρχηγός του κόμματος μέχρι τις 21 Μαρτίου 2006, όταν αντικαταστάθηκε από τον Τσουμάλι. Όπως ήταν αναμενόμενο, παραιτήθηκε από τη θέση του Προέδρου αμέσως μετά τις εκλογές της 30ης Απριλίου 2006, για την Εθνοσυνέλευση.
Εξωτερικοί σύνδεσμοι
Κατηγορία:Πρωθυπουργοί του Λάος Κατηγορία:Πρόεδροι του Λάος
Σαχά
thumb|right|Σαχά (μέσα 19ου αιώνα) Οι Σαχά ή Γιακούτοι ή Γιακούτιοι είναι ένας βόρειος τουρανικός λαός που ζει στην ανατολική Σιβηρία. Αποτελούν μία από τις 184 εθνικές ομάδες που κατοικούν στη Ρωσία και το συστατικό έθνος της Δημοκρατίας των Σαχά (Γιακουτίας). Σύμφωνα με την παρρωσική απογραφή πληθυσμού του 2002 ο συνολικός πληθυσμός τους ανέρχεται σε 443.852 μέλη, εκ των οποίων μόλις ένδεκα χιλιάδες ζουν εκτός Γιακουτίας.